OzLabs/hebrew-wiki-articles huggingface dataset:
דסמן הפירנאים

דסמן הפירנאים (שם מדעי: Galemys pyrenaicus) הוא מין ממשפחת החפרפרתיים, מקבוצת הדסמנים, המצוי בגופי מים מתוקים בחצי האי האיברי. זהו המין היחידי בסוגו.

אורכו של הדסמן 11-16 ס"מ, משקלו 35-80 גרם והוא בעל פרווה אפורה-כחולה עם אף דמוי חדק בצבע ורוד כהה וכך גם רגליו וזנבו העירומי משיער ובעלי הקרום. יצור זה מותאם לשחייה ומבלה זמן רב בשחייה וצלילה במים. עיניו ואוזניו מכוסות בשעת הצלילה והוא מאתר טרף בעזרת הריח, המישוש וכן בעזרת אקולוקציה. בטבע הוא יכול לשרוד עד 3.5 שנים. הדסמן יכול להמליט 3-4 צעירים בשנה.

יצור זה מצוי בין סלעים על גדות נהרות ואגמים בהם הוא מחפש טרף. הוא ניזון מחסרי חוליות מימיים כולל תולעים, רכיכות, חרקי מים וסרטנים שונים. הציד מתרחש בלילה ולוקח כמה שעות כל פעם. 

הדסמנים חיים בספרד ובפורטוגל, בעיקר סביב הפירנאים מהם שמו. הוא בסכנה עקב כרייה של סכרים, הצפת נהרות בהם הוא חי והבאת מינים פולשים כמו חורפן אמריקני הטורף את הדסמן. 

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1811
קטגוריה:טקסונים שתוארו בידי אטיין ז'ופרואה סנט-אילר
קטגוריה:חפרפרתיים
קטגוריה:יונקים יחידים בסוגם
קטגוריה:ספרד: יונקים
קטגוריה:פורטוגל: יונקים
קטגוריה:יונקים חצי-מימיים
דסמן המושק

דסמן המושק (שם מדעי: Desmana moschata) הוא מין יחיד בסוגו ממשפחת החפרפרתיים, מקבוצת הדסמנים.
== מאפיינים ==
הדסמן מצוי בנהרות הוולגה, הדון והאמור ברוסיה וכן באוקראינה ובקזחסטן. הוא בונה מאורה סביב גדות הנהרות האיטיים והבריכות הרדודות בהם ושם הוא שוחה. דסמן זה נדיר יותר מקרובו, דסמן הפירנאים.

אורכו של הדסמן 18-21 ס"מ, אורך הזנב 17-20 ס"מ ומשקלו 400-520 גרם, דבר ההופך אותו לגדול שבני משפחת החפרפרתיים. הדסמנים בעלי חרטום דמוי חדק בצבע ורוד, גוף זהוב עם זנב חום גדול וקרומי שחייה בין אצבעותיו. 

זהו צייד תת-מימי הניזון מחרקי מים, סרטנים, צדפות ושאר רכיכות ומתולעים וגם מחולייתנים קטנים כמו ראשנים או דגיגים. הוא מוצא את טרפו בעזרת רחרוחים עם האף דמוי החדק וכן עם כפותיו הרגישות. אוזניו ועיניו אטומות מתחת למים.

זהו דסמן נדיר מאוד ובמחקר שנערך ב-2004 נמצאו 35,000 פרטים בוגרים שלו.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:חפרפרתיים
קטגוריה:יונקים יחידים בסוגם
קטגוריה:אוקראינה: יונקים
קטגוריה:רוסיה: יונקים
קטגוריה:קזחסטן: יונקים
קטגוריה:פאונת מים מתוקים במרכז אסיה
קטגוריה:יונקים חצי-מימיים
קטגוריה:בעלי חיים שתוארו ב-1758
דסמנים

דסמנים (שם מדעי: Desmanini) הם שבט בעל 2 מינים של אוכלי חרקים ממשפחת החפרפרתיים. מינים אלה יודעים לשחות ולצלול והם יונקים מימיים למחצה.

אורכם של הדסמנים 11-20 ס"מ והם בעלי גוף עגלגל בעל פרווה מלאה בצבע כחול עד זהוב וזנב ארוך בצבע ורוד. הם בעלי קרומי שחייה ואפם נראה כמו חדק ורוד וחסר שיער. הדסמנים חיים בחצי האי האיברי ובנהרות במזרח רוסיה ואוקראינה. הם צוללים ושוחים מהר ומחפשים בעלי חיים קטנים אותם הם מלקטים עם אפם דמוי החדק.

שני מינים אלה מצוים בסכנת הכחדה עקב פגיעה במים בהם הם חיים.

==מיון==
*שבט דסמנים (Desmanini)
**סוג ומין יחיד דסמן הפירנאים (Galemys pyrenaicus).
**סוג ומין יחיד דסמן המושק (Desmana moschata).

==קישורים חיצוניים==

* 

קטגוריה:בעלי חיים שתוארו ב-1912
קטגוריה:טקסונים שתוארו בידי אולדפילד תומאס
קטגוריה:חפרפרתיים
קטגוריה:שבטי בעלי חיים
שועל-מעופף אפור-ראש

שועל-מעופף אפור-ראש (שם מדעי: Pteropus poliocephalus) הוא מין של עטלף ממשפחת עטלפי הפירות החי בדרום-מזרח אוסטרליה.

זהו מין העטלף הגדול ביותר באוסטרליה ואחד מהגדולים ביותר בעולם. מוטת כנפיו של העטלף עשויה להגיע ל-1 מטר ומשקלו עד 1 ק"ג. צבע גופו חום עם עורף זהוב וראש אפור. פניו מוארכות כמו פני שועל. עיניו גדולות ואוזניו קטנות. העטלפים נוטים להיתלות הפוך, וגידים ברגליהם עוזרים להם להיאחז בענפים.

העטלפים מתמחים בתעופה מעל יערות, ביצות, מנגרובים וערבות בדרום אוסטרליה, ובעת רעב יגמאו קילומטרים רבים. הם יכולים גם לדאות לפרקי זמן קצרים אך הם מהלכים בצורה מגושמת על הקרקע.

להקות העטלפים מחפשים יחדיו פירות ופרחים מפיקי צוף שונים. הם ניזונים בעיקר מפרחי אקליפטוס וגם מעצי פיקוס. העטלפים צריכים גם מים מתוקים אותם הם מלקטים מהאוויר.

לעטלפים מספר טורפים הכוללים עופות דורסים כמו עיטים, עיטם לבן חזה, דיות ובזים ונטרפים גם על ידי נחשים או לטאות כוח. עטלפים מנמיכי עוף מעל מים עלולים להיטרף על ידי תנינים. הטורפים כמעט ולא פוגעים בהמון העטלפים המעופפים יחדיו.

==ראו גם==
*שועל מעופף אדום קטן

<gallery mode=packed>
קובץ:Grey-headed Flying-foxes.jpg|עטלפי שועל-מעופף אפור-ראש נחים על העצים
קובץ:DSC00531 - Flying fox.jpg|שועל מעופף בטבילה במים
קובץ:Grey headed flying fox - AndrewMercer IMG41833.jpg
קובץ:Pteropus poliocephalus - Grey-headed Flying Fox -JZ109.jpg|שועל-מעופף אפור-ראש פורש כנף בגן החיות התנ"כי
קובץ:Pteropus poliocephalus - Grey-headed Flying Fox -JZ110.jpg|עטלפי שועל-מעופף אפור-ראש בגן החיות התנ"כי
</gallery>

== קישורים חיצוניים ==

== הערות שוליים ==

קטגוריה:בעלי חיים שתוארו ב-1825
קטגוריה:עטלפי פרי

קטגוריה:אוסטרליה: יונקים
קטגוריה:טקסונים שתוארו בידי קונרד יאקוב טמינק
מרי או'בריאן

מרי או'בריאן (באנגלית: Mary F. O’Brien) היא קצינה בדימוס בדרגת לוטננט גנרל בחיל האוויר של ארצות הברית. שירתה כראש אגף פיקוד, שליטה, תקשורת, מחשבים/סייבר וקצינת המידע הראשית במטות המשולבים.

==ביוגרפיה==
או'בריאן סיימה ב-1989 תואר ראשון בכימיה מאקדמיית חיל האוויר של ארצות הברית. היא הוכשרה כקצינת מודיעין ושירתה בכנף ההפצצה השביעית, בכנף ההפצצה השנייה ובטייסת מודיעין האוויר 608 של חיל האוויר השמיני. שימשה סגנית מפקד טייסת המודיעין האוויר 607 של חיל האוויר השביעי המוצב בקוריאה הדרומית. לאחר מכן מילאה תפקידים במטה חיל האוויר, היא שהתה בבניין הפנטגון בעת פיגועי 11 בספטמבר והתרסקות טיסה 77 של אמריקן איירליינס על הבניין. 

בשנים 2002–2004 פיקדה על טייסת המודיעין 22. לאחר לימודים במכללת המלחמה של חיל האוויר שירתה במטות המשולבים כקצינת מודיעין והערכה וראש מחלקת יכולות עתידיות באגף המודיעין. ביוני 2008 מונתה למפקדת להק המודיעין, ריגול וסיור 691 המוצב בבסיס חיל האוויר המלכותי מנווית' באנגליה. באוגוסט 2010 מונתה לקצינת המודיעין, ריגול וסיור של פיקוד החלל של חיל האוויר. 

ביוני 2011 מונתה למפקדת כנף הסיור והריגול 70 של חיל האוויר. ביולי 2013 מונתה לסגנית מפקד הסוכנות למודיעין, ריגול וסיור של חיל האוויר. 

לאחר שקודמה לדרגת בריגדיר גנרל, מונתה ביוני 2014 לקצינת המודיעין של כוח הסיוע הביטחוני הבינלאומי וסגנית לענייני מודיעין של כוחות ארצות הברית באפגניסטן. ביולי 2015 מונתה לקצינת המודיעין של פיקוד הסייבר של ארצות הברית.

במאי 2017 מונתה למפקדת חיל האוויר ה-25 של ארצות הברית בדרגת מייג'ור גנרל. היא שירתה בתפקיד עד אוגוסט 2019 כאשר הוחלפה על ידי טימותי יו. בנובמבר 2019 הועלתה לדרגת לוטננט גנרל ומונתה לראש אגף המודיעין, מעקב, סיור ומבצעי סייבר במטה חיל האוויר במקום ורהלין ג'יימיסון. באוגוסט 2022 מונתה לראש אגף פיקוד, שליטה, תקשורת, מחשבים/סייבר וקצינת המידע הראשית במטות המשולבים. שירתה בתפקיד זה עד דצמבר 2023.

או'בריאן בעלת תואר שני בניהול ארגוני מאוניברסיטת ג'ורג' וושינגטון. היא בוגרת המכללה לפיקוד ומטה של חיל האוויר, ובעלת תואר שני בהצטיינות בלימודי אסטרטגיה ממכללת המלחמה של חיל האוויר, בוגרת מכללת המלחמה הלאומית. בוגרת קורס בכירים לביטחון לאומי באוניברסיטת ג'ורג' וושינגטון ותוכנית הבכירים לביטחון לאומי ובינלאומי באוניברסיטת הרווארד. 

או'בריאן נשואה לקצין בדימוס בחיל הנחתים של ארצות הברית והם הורים לבת ובן.

==קישורים חיצוניים==

*[http://www.af.mil/About-Us/Biographies/Display/Article/484871/brigadier-general-mary-f-obrien/ ביוגרפיה] באתר חיל האוויר של ארצות הברית

==הערות שוליים==

קטגוריה:גנרלים בחיל האוויר של ארצות הברית
קטגוריה:גנרליות בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:אמריקאיות מעוטרות אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
מזרח אמסטרדם

רובע מזרח אמסטרדם (בהולנדית: Amsterdam Oost) הוא אחד משמונה מחוזות של עיריית אמסטרדם, הולנד.
הרובע הוקם בשנת 2010 ומוזג משני רבעים נפרדים, זייבורג (Zeeburg) ואוסט ואטרחראפסמר (Oost-Watergraafsmeer).

הרובע משתרע על שטח של 30.56 קמ"ר וגרים בו כ-128,690 תושבים.

== היסטוריה ==
רובע מזרח אמסטרדם נמצא מזרחית לתעלת סינגלגראכט (Singelgracht), גובל בנהר האמסטל במערב, בתעלות ויירספרטראקואורט (Weespertrekvaart) בדרום ובנהר האיי (IJ) במזרח.

הרחבת הרובע אל מעבר לחגורת התעלות החלה בשלהי המאה ה-17 והסתיימה במאה ה-19 עם הקמת שכונות חדשות:
* אוסטרפארקבורט (Oosterparkbuurt)
* דפרבורט (Dapperbuurt)
* וייספרזיידה (Weesperzijde)
אזור זה היה מוכר גם בשם המזרח הישן (Oud-Oost).

בתחילת המאה ה-20 הוצאו לפועל מספר תוכניות הרחבה עירונית במזרח אמסטרדם והאזור החל להתפתח.

בין השנים 1920-1940, נבנו 2 שכונות חדשות:
* אינדישה בורט (Indische Buurt)
* טרנסואלבורט (Transvaalbuurt)

בשנת 1932, החלו עבודות הרכבת המזרחית (Spoorwegwerken-Oost) במטרה לשפר את דרכי הגישה אל שכונות אלה, עבודות אלה הסתיימו בשנת 1942. כמו כן הורחבו כבישים, ונבנו מספר מסלולי חשמלית.

בשנות ה-90 נבנו שכונות חדשות באזור אוסטרלייק הבנחביד (Oostelijk Havengebied).

בשנת 2002 החלה בניית שכונת אייבורג (IJburg) שנקראה תחילה המזרח החדש (Nieuw Oost) ואזור זייבורגחריילנד (Zeeburgereiland) הפך לאזור המיועד למגורים.

בחודש מרץ 2007, כחלק מתוכנית התחדשות עירונית מספר שכונות ברובע זה עברו שיפוץ מסיבי והחלה בנייתו של אזור הקניות אוסטפורט (Oostpoort).

== גלריית תמונות ==
<gallery>
קובץ:Adamniewb333.JPG|רחוב Adam
קובץ:Pakhuisafrika.jpg|מחסן אפריקה
קובץ:Amsterdam, Oost-Indisch Huis - panoramio.jpg|בית בשכונה ההודית
קובץ:Oost amsterdam cs.JPG|תצפית על הרובע
</gallery>

== קישורים חיצוניים ==

* [https://www.amsterdam.nl האתר הרשמי של רובע מזרח אמסטרדם] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמסטרדם
זיו ביילין

זיו ביילין (נולדה ב-18 בנובמבר 1974) היא סופרת ישראלית, עיתונאית, עורכת דין ופעילה בתחום זכויות האישה.

== ביוגרפיה ==
זיו ביילין נולדה בגבעה הצרפתית, ירושלים. היא השלישית מבין ארבעה אחים ואחיות. מתגוררת כיום עם משפחתה בתל אביב.

למדה בבית הספר התיכון ליד האוניברסיטה (ליד״ה) בירושלים והרחיבה לימודים בתחום הפילוסופיה.

למדה לימודי תואר ראשון בפילוסופיה והיסטוריה כללית באוניברסיטת תל אביב. לאחר סיום התואר הראשון המשיכה את לימודיה לתואר LLB במשפטים במרכז האקדמי למשפט ולעסקים ברמת גן.

בשנת 2001 הצטרפה כמתמחה לפרקליטות מחוז מרכז, ובשנת 2002 החלה לעבוד שם כפרקליטה פלילית. במסגרת עבודתה בפרקליטות טיפלה ביילין בתיקי מרמה, שוחד, סחיטה באיומים, הריגה, סמים ועוד. בפרקליטות האזרחית טיפלה בתיקים מנהליים.

לאחר כשמונה שנים של עבודה בפרקליטות הפלילית והאזרחית, החליטה ביילין לבצע שינוי תעסוקתי והחלה את דרכה בעולם העיתונות הכתובה והמקוונת. היא החלה לעסוק בכתיבת תוכן ככתבת במגזין האינטרנטי Xnet, ולאחר מכן החלה לשמש כתבת במגזין העסקים ליידי גלובס.

בשנת 2022 הצטרפה לקבוצת מינקובסקי, שעוסקת ביחסי ציבור, דוברות, אסטרטגיה וניהול משברים. במסגרת עבודתה הקימה ביילין מחלקה המשפטית, מלווה ומייעצת תקשורתית למשרדי עורכי דין מתחומי עיסוק שונים.

== חיים אישיים ==
ביילין ונשואה לגיל ביילין, פוליטיקאי ובנו של יוסי ביילין. לזוג שתי בנות.

== ספריה ==
* הרומן הרומנטי (2011), הוצאת גוונים
* מיקה מתאהבת (2012), ידיעות ספרים
* סוכנת במלכוד (2017), ידיעות ספרים
שייכת לסופרי הוצאת ידיעות ספרים.

== פעילות בתחום קידום מעמד האישה ==

ביילין פעילה בתחום קידום מעמד האישה ועוסקת בתחום קידום יוזמות לפיתוח אוכלוסיות חלשות, קידום מודעות יזמית בקרב נשים ויצירת אמנה לזכויות האישה.

בסוף שנת 2016 ייסדה את פורום נשים ועסקים לקידום נשים מובילות בעסקים בישראל ובארצות הברית, דרך מפגשי סלון בהן ישתתפו נשים העוסקות בתחומים שונים, במטרה לייצר שיתופי פעולה ותוכניות משותפות לקידום עסקים ויזמות נשית. במקביל להשקה שנערכה בתל אביב תהיה לפורום זרוע בעמק הסיליקון, שתקדם שיתופי פעולה בין נשות עסקים ישראליות לנשות עסקים אמריקניות עם זיקה לישראל. מטרת הפורום הוא פעילות למען שיויון בעולם העסקים וקידום נשים בתחומי העסקים, ההיי טק, הפיננסים, התרבות והאומנות בישראל. מדובר במסגרת סגורה של נשים בסגנון מועדונים סגורים לגברים בלבד הנהוגים באירופה ובארצות הברית, במטרה לקדם יזמות נשית ואג'נדות חברתיות לנשים ממגזרים שונים, וכן קידום חוקים להטבת מעמדן של נשים בחברה, בשוק העבודה ובמגזר הציבורי והפרטי.

== קישורים חיצוניים ==

* 
* [https://simania.co.il/authorDetails.php?itemId=937526 הסופרת זיו ביילין] באתר [http://simania.co.il/ הסימניה]
* [http://xnet.ynet.co.il/tags/זיו%20ביילין רשימת הפרסומים של זיו ביילין] באתר xnet
* 
* [http://readbooks.co.il/mika-falls-in-love/ ביקור בית עם הסופרת זיו ביילין], ראיון באתר [http://readbooks.co.il/mika-falls-in-love/ readbooks.co.il]
* 
* 
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות המרכז האקדמי למשפט ולעסקים
קטגוריה:בוגרי המרכז האקדמי למשפט ולעסקים
קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:תל אביב-יפו: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ישראליות שנולדו ב-1974
קטגוריה:ישראלים שנולדו ב-1974
פדרציית הבנדי הרוסית

פדרציית הבנדי הרוסית (ברוסית: Федерация хоккея с мячом России) הוא ארגון ציבורי רוסי שנוצר בשנת 1992 כיורש פדרציית הבנדי של ברית המועצות. הפדרציה חברה בפדרציית הבנדי הבינלאומית (Federation of International Bandy).

הפדרציה מייצגת את האינטרסים הרוסיים בתחום הבנדי בפני פדרציית הבנדי הבינלאומית. הפדרציה מנהלת את נבחרת רוסיה בבנדי, כל ליגות הבנדי הרוסיות, כולל ליגת העל הרוסית בבנדי, תחרויות בנדי לנשים וכו'. באחריות הפדרציה לארגן את כל התחרויות הבינלאומיות שנערכות ברוסיה. 

הפדרציה מורכבת מ-46 ארגונים לאומיים, מחוזיים ואזוריים המנהלים את הליגות האזוריות והמחוזיות, כשהפדרציה עצמה מנהלת את ליגת הבנדי לנשים, ליגת המשנה הרוסית בבנדי ואת ליגת העל הרוסית בבנדי.

== קישורים חיצוניים ==
* 

קטגוריה:רוסיה: ארגוני ספורט
קטגוריה:בנדי
אולימפיה ליובליאנה (כדורגל, 2005)

מועדון הכדורגל אולימפיה ליובליאנה (סלובנית: Nogometni Klub Olimpija Ljubljana) הוא מועדון כדורגל סלובני מהעיר ליובליאנה.

== היסטוריה ==
המועדון הוקם בשנת 2005 כהמשכו של מועדון אולימפיה ליובליאנה שפורק בשנת 2004 בשל קשיים כלכליים.
בשנת 2005 התחיל את דרכו בליגה החמישית בטיבה בסלובניה וכבר בעונת 2009/10 שיחק לראשונה בליגת העל הסלובנית.

בתחילת דרכה נקראה הקבוצה NK בז'יגרד. השם בז'יגרד הוא על שם שכונת המגורים ממנה קמה אולימפיה ליובליאנה. בשנת 2008 קיבלה אישור להיקרא אולימפיה לובליאנה. המועדון החדש מבהיר כי הוא המשכו של המועדון הישן אך אין קשר בין שני המועדונים, לראייה לכך ההיסטוריה והתארים של שני המועדונים נספרים בנפרד.

==תארים==
*אליפות סלובניה: 3
:: 2015/16, 2017/18, 2022/23
*הגביע הסלובני: 4
:: 2017/18, 2018/19, 2020/21, 2022/2023

==קישורים חיצוניים==

* 

קטגוריה:קבוצות כדורגל סלובניות
קטגוריה:ליובליאנה: מועדוני ספורט
קטגוריה:קבוצות כדורגל שהוקמו ב-2005
כמעט אנושיים

כמעט אנושיים (באנגלית: Being Human) היא סדרת טלוויזיה בריטית מסוגת דרמה קומית - על-טבעי. הסדרה נוצרה על ידי טובי וויטהאוס לרשת השידור BBC Three. הסדרה עלתה לראשונה ב-25 בינואר 2009 ושידרה כשישה פרקים עד לסיום העונה ב-1 במרץ 2009. הסדרה המשיכה לשדר כעוד 4 עונות, כאשר האחרונה סיימה את שידוריה ב-10 במרץ 2013.

==עלילה==
הנחת היסוד המרכזית של "כמעט אנושיים" היא שסוגים שונים של יצורים על טבעיים קיימים לצד בני אדם, בדרגות שונות של איום. ששלושה מהיצורים העל-טבעיים האלה בוחרים לחיות בין בני אדם ולא מחוצה להם; וכי שלוש הדמויות הללו מנסות (ככל האפשר) לחיות חיי אדם רגילים למרות הלחצים והסכנות שבמצבם. הם מאוימים כל הזמן בחשיפה או ברדיפה, בלחץ של יצורים על-טבעיים אחרים ובעיות שנגרמות בגלל ניסיונותיהם להתמודד עם הטבע שלהם.

ערפד, רוח רפאים ואיש זאב שגרים יחד בדירה אחת ומנסים להיות אנשים רגילים עם חיים רגילים.

==שחקנים==
=== ראשיים ===
*שינייד קינן - בתור נינה פיקרינג (2-1; משני, 3; ראשי)
*לנורה קריצ'לו - בתור אנני סוייר (4-1; ראשי)
*ראסל טובי - בתור ג'ורג' סנדס (3-1; ראשי)
*איידן טרנר - בתור ג'ון מיטשל (3-1; ראשי)
*מייקל סוצ'ה - בתור טום מק'נייר (3; משני, 5-4; ראשי)
*דמיאן מלוני - בתור האל יורק (5-4; ראשי)
*קייט בראקן - בתור אלכס מילר (4; משני, 5 ראשי)
*סטיבן רוברטסון - בתור דומיניק רוק (4; משני, 5 ראשי)

=== משניים ===
* ג'ייסון ווטקינס - בתור האריק (עונות 1–3)
* אנאבל סקולי – לורן דרייק
* גרג צ'ילין - בתור אוון (עונה 1)
* קלייר היגינס - בתור ג'וזי (עונה 1)
* ג'וזף אלטין - בתור בילי (עונה 1)
* דונלד סאמפטר - בתור קאמפ (עונות 1–2)
* אדריאן שילר - בתור הנאסי (עונה 2)
* פול ריס - בתור איוון (עונה 2)
* איימי מנסון - בתור דייזי (עונה 2)
* לינדזי מרשל - בתור לוסי (עונה 2)
* איאן פולסטון-דייוויס - בתור צ'יף וילסון (עונה 2)
* רובסון גרין - בתור אנתוני מק'נייר (עונה 3)
* לייסי טרנר - בתור ליה שאמן (עונה 3)
* מארק לואיס ג'ונס - בתור ריצ'רד הארגרייבס (עונה 3)
* אנדרו גאוור - בתור קאטלר (עונה 4)
* טמלה קארי - בתור פרל (עונה 4)
* מארק ויליאמס - בתור רגוס (עונה 4)
* ג'יימס לאנס - בתור קירבי (עונה 4)
* מארק גאטיס - בתור מר שואו (עונה 4)
* אלי קנדריק - בתור אליסון לרקין (עונות 4–5)
* פיל דייוויס - בתור קפטן האצ (עונה 5)

==קישורים חיצוניים==

* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות דרמה בריטיות
קטגוריה:דרמות קומיות
קטגוריה:סדרות דרמה המשכיות
קטגוריה:סדרות אימה בריטיות
קטגוריה:אנשי זאב בתרבות ובאמנות
קטגוריה:ערפדים בטלוויזיה
קטגוריה:השטן באמנות
קטגוריה:סדרות פנטזיה בריטיות
SparkyLinux

ספארקי לינוקס (אנגלית: SparkyLinux) היא הפצת גנו/לינוקס, נגזרת של דביאן, המיועדת לשימוש במחשבים אישיים.

היא פותחה על ידי צוות הפיתוח של חברת SparkyLinux (ספארקי לינוקס) ושוחררה בתאריך 5 במאי 2012 (גרסה 1.0, Venus).

ההפצה ניתנת להורדה בגרסת 32 ו-64 ביט (בגרסה רגילה, מתגלגלת או גרסה למפתחים), גרסה לגיימרים (GameOver) גרסת לייב-סידי (SparkyLinux Rescue) וגרסאות חלקיות: גרסת CLI וגרסת Base Openbox, המספקות למשתמש בהן אפשרויות מינימליות.

המערכת מופצת כשעליה מותקנות מראש תוכניות רבות כגון: דפדפן האינטרנט (FireFox), חבילת יישומים משרדיים (Libre Office), נגן המדיה (VLC), תוכנת הדואר האלקטרוני (Mozilla Thunderbird) ועוד.

==רשימת גרסאות==
צוות הפיתוח משחרר אל השוק 3-4 גרסאות בשנה:
{| class="wikitable"
|-
! תאריך יציאה
! גרסה
! שם קוד
|-
|5.5.2012
|1.0
|Venus
|-
|12.10.2012
|2.0
|Eris
|-
|27.7.2013
|3.0
|Annagerman
|-
|26.6.2015
|4.0
|Tyche
|-
|2.10.2015
|4.1
|Tyche
|-
|21.12.2015
|4.2
|Tyche
|-
|29.4.2016
|4.3
|Tyche
|-
|20.8.2016
|4.4
|Tyche
|-
|18.12.2016
|4.5.2
|Tyche
|-
|16.07.2017
|5.0
|Nibiru
|-
|27.09.2017
|5.1
|Nibiru
|}

==קישורים חיצוניים==

* 
* [https://github.com/sparkysbc/Linux עמוד הפיתוח] באתר גיטהאב - Github 

 

קטגוריה:הפצות של GNU/לינוקס
קטגוריה:תוכנה חופשית
ג'יימס מארס

ג'יימס מארס (באנגלית: James R. Marrs) הוא קצין בדימוס בדרגת מייג'ור גנרל בחיל האוויר של ארצות הברית.

==ביוגרפיה==
מארס ב-1987 תואר ראשון ביחסים בינלאומיים מאקדמיית חיל האוויר של ארצות הברית. הוא הוכשר כקצין מודיעין, שירת במרכז ללוחמה אלקטרונית של חיל האוויר ובטייסת המודיעין ה-18. לאחר לימודים במכללה לפיקוד ומטה של חיל האוויר שירת כראש ענף אסטרטגיית אוויר וחלל במחלקת התכנון של חיל האוויר. 

מיוני 2001 עד אוגוסט 2002 פיקד על טייסת המודיעין ה-91. בשנים 2004–2005 שימש עוזרו לענייני ביטחון לאומי של סגן נשיא ארצות הברית דיק צ'ייני. ביולי 2005 מונה למפקד לשכת הסוכנות לביטחון לאומי בטקסס ומפקד להק המודיעין 543. בשנים 2007–2009 מונה למפקד כנף המודיעין, ריגול וסיור ה-480. ביוני 2009 מונה לראש מחלקה במטה חיל האוויר העוסקת בענייני המועצה לביטחון לאומי והמטות המשולבים. ביולי 2010 מונה לעוזרו הצבאי של תת-מזכיר ההגנה לענייני מודיעין. במהלך ביצוע תפקיד זה קודם לדרגת בריגדיר גנרל. 

באוגוסט 2011 מונה לקצין המודיעין של כוח הסיוע הביטחוני הבינלאומי וסגן לענייני מודיעין של כוחות ארצות הברית באפגניסטן. ביולי 2012 מונה לסגן ראש אגף המודיעין במטות המשולבים וראש כוח המשימה לאפגניסטן-פקיסטן במחלקת ההגנה. במרץ 2014 מונה לקצין המודיעין של פיקוד הסייבר של ארצות הברית. 

ביוני 2015 מונה לראש אגף המודיעין במטות המשולבים. באוגוסט 2017 מונה לעוזר ראש אגף המודיעין, מעקב וסיור במטה חיל האוויר. הוא פרש משירות הקבע בינואר 2020.

מארס בעל תואר שני במדיניות ציבורית מאוניברסיטת הרווארד ובעל תואר שני בלימודי כוח אווירי מבית הספר ללימודים מתקדמים של חיל האוויר.

==קישורים חיצוניים==
* [https://www.af.mil/About-Us/Biographies/Display/Article/2041419/major-general-james-r-marrs/ ביוגרפיה] באתר חיל האוויר של ארצות הברית

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
שיקגו JUSTICE

שיקגו JUSTICE (בתרגום חופשי: שיקגו חוק וצדק) היא סדרת דרמה משפטית אשר הופקה עבור רשת NBC האמריקנית בין מרץ ל-מאי 2017. במקור, הסדרה יועדה להיות ספין אוף של "שיקגו PD". הסדרה נוצרה על ידי דיק וולף, ובוטלה לאחר עונתה הראשונה. הסדרה היא חלק מזיכיון "שיקגו", אשר מכסה תחומים שונים הקשורים בעיר שיקגו.

הפרק הראשון של הסדרה הוא פרק קראוסובר עם סדרות שיקגו האחרות. בישראל הסדרה שודרה בערוץ כאן 11.<ref></ref>

== עלילה ==
האירועים מתרחשים בשיקגו ועוקבים אחר פרקליטות המדינה בראשו עומד עורך הדין מארק ג'פריז (ווית'רס), עוזרי התובע המדיני פיטר סטון (ווינצ'סטר) ואנה ולדז (ברבר), חוקריו - לורה נייגל (קרטר) ואנתוניו דוסון (סדה) והצוות המלווה אותם מדי משפט המנסים להביא את הצדק עבור הקורבנות.

== ביקורות ==
בדומה לסדרות "שיקגו" האחרות, "פרקליטי שיקגו" זכתה אף היא לביקורות חיוביות, בין היתר באתר Rotten Tomatoes ואילו באתר Metacritic זכתה לדירוג פושר במיוחד של 57 מתוך 100. על אף הדירוג הנאה, הוחלט ב-NBC להוריד את הסדרה בסוף עונתה הראשונה והיחידה ולא להשיבה לשידור.

== קישורים חיצוניים ==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות ספין-אוף אמריקאיות
קטגוריה:שיקגו (זיכיון)
קטגוריה:יוניברסל טלוויזיה: סדרות טלוויזיה
קטגוריה:סדרות שצולמו בשיקגו
ירון אנוש

ירון אנוש (נולד ב-1955) הוא עיתונאי ושדרן רדיו ישראלי. מגיש את התוכנית "קול שישי" בתאגיד כאן.

==ביוגרפיה==
ירון אנוש היה עורך וכתב ברשת ב של רשות השידור. בשנת 1993 החל לשדר את התוכנית "קול שישי", תוכנית רדיו אישית באווירה רגועה, הכוללת פינות איתור ספרים, בישולים לשבת, המלצות לטיולים ומוזיקה יוונית. אנוש יזם ב-2007 את חידוש התוכנית "המדור לחיפוש קרובים" והחל להגישה. שימש יו"ר אגודת העיתונאים בירושלים וחבר מועצת העיתונות.

בתחילת שנות ה-90 עבר להתגורר באי היווני קורפו, ולימד עברית את ילדי הקהילה היהודית במקום.

ב-2004 הופסקה עבודתו על ידי מנהל הרדיו יוני בן מנחם. לדברי אנוש, החלטותיו של בן מנחם נוצרו על רקע מאבק אגודת העיתונאים בירושלים, בה שימש אנוש כיו"ר, כנגד הנהלת רשות השידור. בעקבות זאת עבר אנוש לשדר את התוכנית ברדיו ללא הפסקה ובסינדיקציה ברדיו צפון ללא הפסקה.

ב-2007 שב אנוש לרשות השידור, וחזר להגיש את תוכניותיו "קול שישי" ו"המדור לחיפוש קרובים". את התוכנית המדור לחיפוש קרובים שידר אנוש עד 2012, אז עברה להגשה ועריכה על ידי איזי מן.

אנוש המשיך לשדר את "קול שישי" עד לסגירתה של רשות השידור. ב-2017, עם פתיחת שידורי הרדיו של תאגיד השידור הציבורי, המשיך לשדר את תוכניתו הוותיקה.

נוסף על עבודתו ברדיו, מדריך ירון אנוש טיולים ליוון כמומחה למוזיקה ולתרבות יוון. אנוש מקיים גם מופעים המשלבים מוזיקה יוונית וסיפורים אודות יוון.

נשוי ואב לשלושה. מתגורר בתל אביב.

==קישורים חיצוניים==

* 
* 
* 

==הערות שוליים==

קטגוריה:שדרני רדיו ישראלים
קטגוריה:סגל קול ישראל
קטגוריה:סגל כאן ב'
קטגוריה:ישראלים שנולדו ב-1955
הפחתת סיכון מוחלטת

באפידמיולוגיה, הפחתת הסיכון המוחלטת, הבדל הסיכון או ההשפעה המוחלטת היא ההבדל (הפרש חשבוני) בסיכון של תוצאה, של טיפול אחד ביחס לטיפול אחר. זהו ההופכי של המספר הדרוש לטיפול.

באופן כללי, הפחתת סיכון מוחלטת היא ההבדל בין קצב האירועים הלא-רצויים (EER) בקבוצת טיפול אחת בהשוואה לקבוצת הביקורת (CER). ההבדל מחושב בדרך כלל לגבי שני טיפולים א' ו־ב', כשבדרך כלל א' הוא תרופה-פעילה וב' הוא תרופת-פלצבו. לדוגמה, א' יכול להיות 5-שנות טיפול בתרופה, ו־ב' הוא 5-שנות "טיפול" בפלצבו. תוצא המחקר צריך להיות מוגדר, למשל הישרדות או קצב התגובה. לדוגמה: תמותה-מכל-סיבה או הופעת סרטן ריאות בתקופה של 5-שנים. כאשר ניתנות ההסתברויות p<sub>א' </sub>ו p<sub>ב'</sub> של תוצא המחקר תחת טיפולים א' ו־ב', בהתאמה, נחשב את הפחתת הסיכון המוחלטת כהפרש (p<sub>א'</sub> - p<sub>ב'</sub>).

ההופכי של הפחתת סיכון מוחלטת, שהוא ה'מספר הדרוש לטיפול' (NNT), הוא מדד חשוב בכלכלת תרופות. אם תוצא קליני הוא הרסני מספיק (למשל מוות, נכות), גם תרופות עם הפחתת סיכון מוחלטת נמוכה עשויות עדיין להיבחר כנכונות במצבים המתאימים. אך אם התוצא הקליני הוא בעל חשיבות מעטה, ביטוחי הבריאות יכולים לסרב לממן תרופות עם הפחתת סיכון מוחלטת קטנה.

== הצגת התוצאות ==
נניח קיומה של תרופה אשר מפחיתה את הסיכון היחסי של סרטן המעי הגס ב-50% על פני חמש שנים. כאשר גם ללא התרופה, סרטן המעי הגס באוכלוסייה שנבדקה הוא נדיר למדי, נניח 1 ל-3000 לחמש שנים. שיעור סרטן המעי הגס במשך חמש שנים עם הטיפול בתרופה הוא לכן 1/6000. הפחתת הסיכון המוחלטת היא לכן (1/3000-1/6000) כלומר 1/6000. כלומר, על ידי טיפול ב-6,000 אנשים עם התרופה, ניתן לצפות להפחתת מספר מקרי סרטן המעי הגס מ-2 ל-1. ('המספר הדרוש לטיפול' NNT = 6000).

חוקרים, כמו בן גולדקר, סוברים כי נכון יותר להציג תוצאות כמספר טבעי בהקשר של הסיכון הבסיסי ("מפחית מ-2 מקרים של סרטן המעי הגס ל-1, אם תטפל ב-6,000 אנשים במשך חמש שנים"). מספרים טבעיים, המשמשים בשיטת המספר הדרוש לטיפול מובנים בקלות על ידי משתמשים שאינם מומחים. מדידות מוחלטות, כגון 'הפחתת סיכון מוחלטת', עדיפות על מדידות יחסיות, כי מדידות יחסיות נוטים להביא להערכה מוגזמת של יעילות הטיפול.

== דוגמה מעובדת ==
הפחתת הסיכון המוחלטת לתוצאה לא רצויה (כהה) בין הקבוצה שנחשפה לטיפול (משמאל) לבין הקבוצה שלא נחשפה לטיפול (מימין) היא 0.25- (RD = -0.25, ARR = 0.25).
{| class="wikitable" style="margin-bottom: 10px;"
! colspan="4" |דוגמה של הפחתת הסיכון
|- id="57"
!
! id="58" |קבוצת הניסוי (E)
! id="60" |קבוצת הבקרה (C)
! style="border-right:2px solid grey" id="63" |סה"כ
|- id="65"
|אירועים (E)
| id="66" |EE = 4
| id="68" |CE = 8
| id="70" |12
|- id="74"
|ללא-אירועים (N)
| id="75" |EN = 12
| id="77" |CN = 8
| id="79" |20
|- id="83"
|סה"כ הנבדקים (S)
| id="84" |ES = EE + EN = 16
| id="86" |CS = CE + CN = 16
| id="88" |32
|- id="92"
|קצב אירועים (ER)
| id="93" |EER = EE / ES = 0.25, או 25%
| id="95" |CER = CE / CS = 0.5, או 50%
| id="98" |
|}
{| class="wikitable" style="margin-bottom: 10px;"
!משתנה
!קיצור
!נוסחה
!ערך בדוגמה
|- id="65"
|הפחתת סיכון מוחלטת
| id="66" |ARR
| id="68" |CER-EER
| id="70" |0.25 או 25%
|- id="74"
|הפחתת סיכון יחסית
| id="75" |RRR
| id="77" |ARR/CER
| id="79" |0.5 או 50%
|- id="83"
|מספר נדרש לטיפול
| id="84" |NNT
| id="86" |<math>1/ARR</math>
| id="88" |4
|- id="92"
|יחס סיכון
| id="93" |RR
| id="95" |EER/CER
| id="98" |0.5
|-
|יחס צולב
|OR
|(EE/EN)/(CE/CN)
|0.66
|}

==הערות שוליים==

קטגוריה:אפידמיולוגיה
יחסי דנמרק–פורטוגל

יחסי דנמרק-פורטוגל הם היחסים הדיפלומטיים שבין ממלכת דנמרק לבין הרפובליקה הפורטוגלית. דנמרק מיוצגת בפורטוגל באמצעות שגרירות שהיא מחזיקה בליסבון, בירתה. פורטוגל מיוצגת בדנמרק באמצעות שגרירות שהיא מחזיקה בקופנהגן, בירתה. שתי המדינות חברות בנאט"ו ובאיחוד האירופי. בשנת 1984, ביקרה מרגרטה השנייה, מלכת דנמרק בפורטוגל בביקור רשמי. ב-2008, הגיע הייצוא הדני לפורטוגל לשווי 2.5 מיליארד קרונות דניות, הייצוא הפורטגלי באותה השנה עמד על 2.3 מיליארד קרונות דניות.

== היסטוריה ==
בשנים 1701 עד 1714, נלחמו דנמרק ופורטוגל אחת נגד השנייה במלחמת הירושה הספרדית. במלחמות הנפוליאוניות, דנמרק הצטרפה לצרפת במלחמתה כנגד בריטניה, אוסטריה, ספרד ופורטוגל ושתי המדינות נלחמו שוב אחת כנגד השנייה.

ב-14 בדצמבר 1896, נחתם חוזה בין דנמרק ופורטוגל שעסק בכינון היחסים הדיפלומטיים בין שתי המדינות.

== לקריאה נוספת ==
*

== הערות שוליים==
צוערים לשלטון המקומי

צוערים לשלטון המקומי הוא מיזם של עמותת שותפויות אדמונד דה רושטילד, עמותת ידידי עתידים ומשרד הפנים, שמטרתו בניית מנהיגות לשלטון המקומי שתחולל שינוי ברשויות החלשות בישראל. מטרה זו אמורה להיות מושגת באמצעות משיכת צעירים מצטיינים, בעדיפות מהפריפריה, בעלי כושר מנהיגות, למסלול הכשרה של שנתיים, ולאחר מכן השמה ברשויות המקומיות המדורגות 1 עד 5 במדד הכלכלי חברתי. התוכנית אושרה בהחלטת ממשלה. בין יוזמי התוכנית נמצא איציק דבש.

== התוכנית ==
התוכנית פרוסה בחמישה מוקדים ברחבי הארץ. המוקד הראשון שנפתח היה באוניברסיטת בן-גוריון, בו לומדים תואר ראשון במדיניות ציבורית וחוג נוסף לבחירת המשתתפים. המוקד השני נמצא באוניברסיטת חיפה שבו לומדים המשתתפים תואר שני במדיניות ציבורית למשך שנתיים. המוקד השלישי נמצא בטכניון בו לומדים המשתתפים תואר שני בתכנון ערים ואזורים, המוקד הרביעי נמצא במכללה האקדמית תל־חי והמוקד החמישי נמצא באורנים - המכללה האקדמית לחינוך בה לומדים הצוערים לחינוך בלתי פורמלי תואר ראשון בחינוך חברתי קהילתי בחוג למדעי החברה וחטיבה במדיניות ציבורית, כולל תעודת הוראה ותעודת עובד נוער.

במקביל להכשרה האקדמית מקבלים המשתתפים הכשרה חוץ אקדמית שמתקיימת פעם בשבוע, ובמסגרתה שומעים הרצאות, עוברים סדנאות ומשתתפים בסמינרים שמועברים על ידי מומחי שלטון מקומי וציבורי. יום נוסף בשבוע מוקדש להתמחות במשרדי ממשלה ורשויות מקומיות. מטרת התוכנית היא להוציא את המשתתפים עם ידע רב והכרות רבה בעולם השלטון המקומי בישראל.

התוכנית מסבסדת באופן מלא את התארים שלומדים המשתתפים, בנוסף מספקת מלגת קיום חודשית ומספקת מחשב נייד לכל משתתף.

=== קבלה לתוכנית ===
תהליך הקבלה לתוכנית הוא ארוך ומאתגר, וכולל בשלב הראשון משימת בית, בשלב השני מרכז הערכה עם דינמיקה קבוצתית, ובשלב השלישי ריאיון עם מנהלי התוכנית. בכל שלב נופלים כחצי מהמועמדים. כל שנה מתקבלים לכל מוקד בארץ כ-25 משתתפים מתוך 650 מתמודדים. התוכנית מחויבת על ידי משרד הפנים לגייס כל שנה לפחות 25% משתתפים מהציבור הערבי.

הפרויקט מנוהל על ידי עמותת שותפויות רוטשילד ועמותת "ידידי עתידים".

תנאי קבלה
* קבילות אקדמית לתואר ראשון או שני רלוונטי, בהתאם למוסד הלימוד בכל תוכנית
* מילוי טופס הרשמה מקוון
* מבחן ממוחשב
* מרכז הערכה
* ראיון אישי

== השמה ==
עם סיום ההכשרה של הצוערים, הם מקיימים ראיונות ברשויות מקומיות ברחבי הארץ אשר נמצאות במצב כלכלי-חברתי בין 1 ל-7. הצוערים יכולים לבחור באיזו רשות לבצע את ההשמה, והם מחויבים לעבוד 4 שנים ברשויות המקומיות. בשנת 2017 היו 170 צוערים בוגרי התוכנית ברשויות המקומיות ברחבי הארץ.

== בוגרים ==
המחזור הראשון סיים את תוכנית ההכשרה ונכנס להשמה ברשויות המקומיות בשנת 2014. בין הבוגרים של התוכנית נמצאים דביר שץ - מנהל אגף אסטרטגיה בעיריית דימונה, ליז אביסדריס - עוזרת ראש עיריית באר שבע רוביק דנילוביץ לשעבר, תמר מורלי-חיומי - מנהלת המחלקה האסטרטגית בבאר שבע לשעבר ושירן תעסה-פיינשטיין - בעבר מתכננת אסטרטגית בעיריית רהט, וכיום מנהלת תוכנית התחבורה של מטרופולין באר שבע וממלאת מקום ראש מועצה אזורית תמר.

== ראו גם ==
* תוכנית עתידים
* תוכנית צוערים לשירות המדינה
* נציבות שירות המדינה

==קישורים חיצוניים==
* 

* 

== הערות שוליים ==

קטגוריה:אוניברסיטת בן-גוריון בנגב
קטגוריה:ישראל: מיזמי חינוך
פדרציית הבייסבול הרוסית

פדרציית הבייסבול הרוסית (Федерация бейсбола России) — היא הגוף המנהל את תחרויות הספורט בתחום הבייסבול ברוסיה, לרבות אליפות רוסיה בבייסבול.

הוקמה בשנת 2002. חברה בקונפדרציה העולמית לבייסבול וסופטבול (WBSC) ובקונפדרציית הבייסבול האירופית (CEB).

== תולדות הבייסבול בברית המועצות ורוסיה ==
ההופעה הראשונה של משחק הבייסבול ברוסיה מיוחס לתחילת המאה העשרים העשרים ונודע בשם משחק "ההקפה הרוסית". ב-1919, במספר ערים ברוסיה הסובייטית נערכו משחקי ראווה, אך התחום לא פותח מעבר לכך. בתחילת 1930, מהגרים מצפון אמריקה הביאו את הבייסבול לברית המועצות. במוסקבה, לנינגרד, ניז'ני נובגורוד ובערים אחרות הוקמו קבוצות בייסבול ובשורותיהן שחקנים רוסים ואמריקאים. ב-1932, המועצה לספורט ותרבות הגוף אימצה החלטה על פיתוח תחום הבייסבול ובשנת 1936 פורסם ספר חוקי בייסבול, אך בחודש יולי באותה שנה המשחק נאסר וכל המעורבים בפיתוח הספורט (שנחשב לתחום ספורט אמריקאי) נעצרו על ידי המשטר.

במחצית השנייה של שנות ה-80 של המאה ה-20, הבייסבול זכה לתחייה מחודשת בברית המועצות. ב-13 באוגוסט 1987 הוקמה הפדרציה הסובייטית לבייסבול, סופטבול והקפה רוסית (Федерации бейсбола, софтбола и русской лапты СССР) ובאותה שנה הייתה לחברה בפדרציה הבינלאומית לבייסבול (IBAF). ב-1989 נערכה אליפות ברית המועצות בהשתתפות 24 קבוצות. לאלופת ברית המועצות הוכתרה סק"א-29 מהעיר בלאשיחה. 

בשנת 1992 הוקמה הפדרציה הרוסית לבייסבול, סופטבול והקפה רוסית. לאחר מכן התקיימה אליפות רוסיה הראשונה, אשר כונתה האליפות הפתוחה, בה השתתפו קבוצות לא רוסיות מרפובליקות ברית המועצות לשעבר.

באמצע שנות ה-90 תחום ההקפה רוסית הופרד מהפדרציה ונתמך על ידי המפלגה החקלאית של רוסיה.

באפריל 2002, הפדרציה לבייסבול וסופטבול פוצלה. בחודש ספטמבר נערך הכנס המייסד הפדרציה הרוסית לבייסבול וסופטבול הפדרציה של רוסיה. לנשיא הפדרציה נבחר יורי קופילוב, שעמד בראש, הפדרציה עד שנת 2009, ולפני זה מ-1998. בשנים 2009-2016, הפדרציה נוהלה על ידי אלכסנדר רטנר, בספטמבר 2016 לנשיא החדש נבחר אלברט רזפוב.

==הנבחרת הלאומית בבייסבול==
ב-15 באוגוסט 1987, נערך משחק הראווה הראשון בין נבחרת ברית המועצות ליריבתה המנוסה נבחרת ניקרגואה, שהביסה את השחקנים הסובייטים בתוצאה 22:0. ב-26 בספטמבר אותה שנה, ברית המועצות ניצחה לראשונה, לאחר שהביסה בטביליסי בתוצאה 5:4 את נבחרת צ'כוסלובקיה.

בחודשים יולי-אוגוסט 1990 נערך טורניר משחקי בייסבול של משחקי הרצון הטוב בסיאטל, אך ברית המועצות הפסידה בכל חמשת המשחקים שלה. בסוף אוגוסט 1990 באיטליה, נבחרת ברית המועצות יצאה למשחק רשמי ראשון באצטדיון אירופי והייתה לאחת מהצלחות הטורניר של אליפות אירופה והייתה בין הנבחרות האירופיות החזקות ביותר. 

בשנת 1992 הוקמה נבחרת רוסיה. ב-1993, היא השתתפה באליפות אירופה בשוודיה, אבל סיימה במקום השמיני האחרון. בשנים שלאחר מכן, שחקני נבחרת הבייסבול השתתפו באופן קבוע באליפות אירופה.

== מבנה ==
הגוף העליון של פדרציית הבייסבול — הקונפדרציה. צמוד לה פועל הוועד המנהל, שחבריו בוחרים אחת ל-4 שנים את הנשיא, מנכ"ל וחברי הוועד המנהל.

== תחרויות רשמיות ==
במסגרת פעילותה, פדרציית הבייסבול אחראית לניהול טורנירים שנתיים כדוגמת:
* אליפות רוסיה
* גביע רוסיה
* אליפות רוסיה בקרב קבוצות נוער (גיל המשתתפים עד 22 שנים), צעירים (עד גיל 18), צוערים (מתחת לגיל 15), ילדים (מתחת לגיל 12)

==קישורים חיצוניים==
* 

==הערות שוליים==

קטגוריה:רוסיה: ארגוני ספורט
קטגוריה:רוסיה: בייסבול
דרום-מזרח אמסטרדם

רובע אמסטרדם דרום מזרח (בהולנדית: Amsterdam Zuidoost) הוא אחד משמונה מחוזות של עיריית אמסטרדם, הולנד.

הרובע הוקם בשנת 2010 ומורכב מארבע שכונות מגורים, ביילמרמיר (Bijlmermeer), ונסרפולדר (Venserpolder), חאספרדאם (Gaasperdam) ודרימונד (Driemond).

הרובע משתרע על שטח של 22.08 קמ"ר. למרות שהרובע אינו ממוקם בצמוד לרובעי העיר האחרים הוא עדיין נחשב לאחד מרובעי העיר אמסטרדם.

== היסטוריה ==
השכונה הגדולה ביותר ברובע זה היא שכונת ביילמרמיר (Bijlmermeer). האזור הפך מיועד לבניה בשנות ה-60 ותוכנן על ידי האדריכל השווייצרי לה קורבוזייה (Le Corbusier) והאדריכל הראשי של ביילמרמיר זיגפריד נסוט (Siegfried Nassuth). תוכניתם כללה סלילת כבישים וגשרים עם נתיבים נפרדים למכוניות, אוטובוסים, רוכבי אופניים והולכי רגל. בניית כ-18,000 דירות שמתוכם כ-13,000 במגדלים והפיכת האזור למודרני וחדשני.
* בשנת 1963 החלה בנייתו של מגדל הוחורד (Hoogoord) הנחשב למגדל הראשון בשכונה ובנייתו הושלמה בשנת 1968.
* בשנת 1975 הושלמה בניית הדירה האחרונה בפרויקט הדיור במגדלים (כ-13,000 דירות).
* בשנת 1977 נחנך קו המטרו הראשון באמסטרדם, בעזרתו תושבי הרובע יכלו להגיע אל מרכז העיר.
למרות הפרויקט היוקרתי, השכונה החדשה לא הייתה פופולרית כפי שציפו. השכונות ברובע הפכו למקום מגורים בעל איכות חיים נמוכה עם אוכלוסייה זרה ושיעורי אבטלה גבוהים.

בתאריך 4 באוקטובר 1992 התרסק מטוס מטען של חברת אל על מסוג בואינג 747-258f, בטיסה מספר 1862, על שני בנייני מגורים (Groeneveen en Kruitberg) בשכונת ביילמר באסון נהרגו 43 אנשים, בהם צוות הטיסה שמנה שלושה אנשי צוות ישראלים ונוסעת ישראלית אחת. אסון ביילמר (Bijlmerramp) הוא התאונה האווירית הקטלנית היחידה של "אל על".

בשלהי שנות ה-90 ותחילת שנות ה-2000, הפך האזור שמסביב לתחנת הרכבת לאזור עסקים מתפתח ופופולרי.

במסגרת תוכנית לפיתוח עירוני, נבנו מגדלים חדשים, שהחליפו שכונות קטנות ואזורים מיושנים רחובות הורחבו ונפתחו בתי עסק חדשים.
אסון ביילמר

== אתרים בעלי עניין ברובע זה ==
=== ספורט ===
* אצטדיון אמסטרדם ארנה (Amsterdam ArenA)

=== תחבורה ===
* תחנת הרכבת אמסטרדם ביילמר ארנה (Station Amsterdam Bijlmer ArenA)

=== קניות ===
*פסל של אנטון דה קומפלייןמרכז הקניות אמסטרדם פורט (Amsterdamse Poort)

== גלריית תמונות ==
<gallery>
קובץ:Amsterdam Arena Roof Closed.jpg|אצטדיון אמסטרדם ארנה
קובץ:Amsterdam Arena .jpg|משחק כדורגל באמסטרדם ארנה
קובץ:Amsterdam Arena - panoramio.jpg|תצפית אל מגדלי הרובע
קובץ:Station Amsterdam Bijlmer Ingang.jpg|תחנת הרכבת אמסטרדם ביילמר ארנה
קובץ:Amsterdam Zuidooist Amsterdamse Poort 001.JPG|מרכז הקניות אמסטרדם פוסט
</gallery>

== קישורים חיצוניים ==

* 
* [https://web.archive.org/web/20141031000709/http://www.zuidoost.amsterdam.nl/ האתר הרשמי של רובע אמסטרדם דרום מזרח] 

קטגוריה:אמסטרדם
קטגוריה:אירופה: מובלעות
נפתול

נפתול או מֶאַנדֳר (מיוונית: Μαίανδρος) הוא צורת נוף המתאפיינת בפיתול של נחל או נהר. השם מאנדר נגזר מהנהר בויוק מנדרס, שבעבר נקרא "מאנדר" ובמהלכו יש פיתולים רבים, שהוזכרו בגאוגרפיקה של סטראבון (כרך 12) ובכתביהם של מלומדים אחרים.
נפתול בולט של נהר [[מז בצרפת]]
הופעת הנפתולים מתרחשת בדרך כלל בשטחים מישוריים, שאין בהם נטייה חזקה לכיוון מסוים והקרקע פעמים רבות מורכבת מסחף. הנפתולים אינם יציבים, זרם המים מביא סחף, שעלול למלא חלק מהפיתול ומצד שני הזרם עשוי לחפור נתיב חדש בתוך אדמת הסחף.

בנפתול זרם המים נדחף לכיוון הגדה הקעורה ומוסיף לחפור בה בעוד שהסחף נוטה להצטבר בגדה השנייה, שם המים פחות עמוקים.

==קישורים חיצוניים==

קטגוריה:גופי מים
קטגוריה:צורות נוף פלוביאליות
בקטריוציט

חיידק Buchnera aphidicola בבקטריוציט של [[כנימת אפון (Acyrthosiphon pisum). העצם המרכזי הוא גרעין התא המארח; תאי Buchnera עגולים מצויים בציטופלזמה.]]
בקטריוציט, הידוע גם כמיצטוציט, הוא אדיפוציט בעל התאמות מיוחדות הנמצא בחלק מקבוצות החרקים כגון זבובי הצה צה, כנימות העלה, ותיקן גרמני. תאים אלו מכילים חיידק אנדוסימביונטי כגון Buchnera, אשר מספקים חומצות אמינו הכרחיות וכימיקלים נוספים לפונדקאי שלהם, שאחרת לא היו יכולים לקבל. בקטריוציטים עשויים להתאסף בצבר דמוי איבר, הקרוי בקטריום. בקטריוציטים מועברים בתורשה מהאם אל הצאצא, כחלק מכלל האנדוסימביונטים המועברים לצאצאיה.

במקרים אחדים הבקטריה מועברת דרך הביצים, כמו ב-Buchnera, ואילו במקרים אחרים הם מועברים דרך חומר חלבי שהעוברים המתפתחים ניזונים ממנו, כגון ב-Wigglesworthia.

צורת החיים של בקטריוציטים (דוגמת כנימות העלה) יכולה להיות גם אנדוסימביונטים אובליגטורים.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אנטומיה של פרוקי-רגליים
מנואל אלקסלסי ורדי

מנואל אלקסלסי ורדי (נולדה בתל אביב ב-30 בינואר 2007) היא שחקנית ישראלית.

==קריירה==

בשנת 2009 הבליחה אלקסלסי בסדרת הטלוויזיה הצרפתית "לחיות מחדש" של חיים בוזגלו בתפקיד תינוקת.

בשנת 2013 השתתפה בסרטו של מיקי פולונסקי "אלבינה 12", בסרטה של דקלה אלקסלסי "הרי אני...הרי אתה..." וב"עקידה" של הבמאי אילן רובינפלד - סרטי סטודנטים קצרים שהופקו במסגרת בית הספר מנשר לאמנות.

ב-2014 גילמה מנואל את תפקיד מרכזי בסרטו הקצר תום שביים אסף עייני.

ב-2015 גילמה את הילדה מיקה, בעונה השנייה של סדרת הדרמה היומית שוברי גלים, בבימוי דקלה אלקסלסי ומרקו כרמל.

בסוף שנת 2016 נבחרה מנואל על ידי mako לאחת הישראלים המשפיעים בשנת 2016.

ב-2017 שיחקה בסרט הקולנוע "מראות שבורות". לצד שירה האס ויפתח קליין.

בשנת 2017 השתתפה בסרט "דרייבר" של הבמאי יהונתן אינדורסקי, בו היא מככבת בתפקיד ראשי. הסרט התמודד בתחרות פרס אופיר 2017.

מנואל השתתפה בסרט הקולנוע "אין בתולות בקריות" של הבמאית קרן בן רפאל. הסרט הוקרן בפסטיבל הסרטים בטרייבקה ובפסטיבל הקולנוע בקאן 2018.

לצד הופעותיה בקולנוע, מנואל הופיעה גם בטלוויזיה: בתפקיד מרכזי כבתו של אלון אבוטבול בסדרה הרמון בבימוי מרקו כרמל וגדי טאוב, בתפקיד אורח בעונה השנייה של הסדרה מתים לרגע בבימוי יואב ודורון פז, וכדמות חדשה בעונה השנייה של סדרת הנוער "נעלמים" בבימוי יריב הורוביץ וירון ארזי.

כמו כן הופיעה בסרט הקצר ״שיר״ של השחקן והבמאי מיכאל אלוני בו היא מגלמת את דמותה של שיר בצעירותה.

==חיים אישיים==
מנואל מתגוררת בתל אביב. אימה היא הבמאית והשחקנית דקלה אלקסלסי. רונית אלקבץ ושלומי אלקבץ הם קרובי משפחתה (סבתה ואמם אחיות).

==פילמוגרפיה==
===קולנוע===
{| class="wikitable sortable" style="font-size:90%; line-height:1.2"
|-
!שנה
!שם הסרט
!שם הבמאי/ת
!תפקיד
! class="unsortable"| הערות
|-
| rowspan="4" |2017
|דרייבר
|יהונתן אינדורסקי
|חני
|
|-
|מראות שבורות
|אמרי מטלון, אביעד גבעון
|רעות
|
|-
|אין בתולות בקריות
|קרן בן רפאל
|תמר
|
|-
|שיר
|מיכאל אלוני
|שיר הצעירה
|סרט קצר
|-
|2018
|תחנה
|חווה לוי רוזלסקי
|נועה הצעירה
| rowspan="2" |סרט קצר
|-
|2021
|משחקי קיץ
|יונתן גולשטיין
|דמות ראשית
|-
|}

===טלוויזיה===
{| class="wikitable sortable" style="font-size:90%; line-height:1.2"
|-
!שנה
!שם הסדרה
!שם הבמאי/ת
!תפקיד
! class="unsortable"| הערות
|-
|2009
|לחיות מחדש
|חיים בוזגלו
|תינוקת
|
|-
|2015
|שוברי גלים
|דקלה אלקסלסי, מרקו כרמל
|מיקה
| rowspan="2" |עונה שנייה
|-
| rowspan="2" | 2017
|מתים לרגע
|יואב ודורון פז
|הדר
|-
|הרמון
|מרקו כרמל, גדי טאוב
|שבת
|
|-
|2017–2019
|נעלמים
|יריב הורוביץ, ירון ארזי
|נוגה
|עונות 2–3
|-
|}

==קישורים חיצוניים==

*[https://web.archive.org/web/20171225034941/http://www.add-ca.com/TalentProfile.aspx?TalentId=574 Manuel Elkaslassy Vardi / מנואל אלקסלסי-ורדי], באתר ADD Agency
*

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות ילדות ישראליות
קטגוריה:שחקנים ילדים ישראלים
קטגוריה:ישראליות שנולדו ב-2007
קטגוריה:ישראלים שנולדו ב-2007
תחנה אחת-עשרה

:en:Emily St. John Mandel

תחנה אחת-עשרה () הוא הרומן הרביעי של הסופרת הקנדית אמילי סנט ג'ון מנדל, זוכה פרס ארתור סי קלארק לשנת 2015. יצא לאור בעברית בהוצאת בבל בשנת 2017, בתרגומה של שרון פרמינגר.

עלילת המשנה של הספר עוקבת אחרי אנשים שונים בחייו של שחקן הקולנוע והתיאטרון הנערץ ארתור ליאנדר, אשר מת ממגפה קטסטרופלית שמכחידה את מרבית האנושות תוך ימים ספורים. אשתו הראשונה של ליאנדר, מירנדה, כתבה לפני פרוץ המגפה קומיקס מדע בדיוני בשם "תחנה אחת עשרה", שגיבוריו גרים על תחנת חלל מרוחקת ומנסים לחזור לכדור הארץ. קומיקס זה, וחלק מהאנשים שסבבו את ליאנדר, מניעים את העלילה הראשית של הספר, המתרחשת עשרים שנה לאחר פרוץ המגפה, בארצות הברית פוסט אפוקליפטית שהתדרדרה למערב פרוע נטול טכנולוגיה ונטול שלטון מרכזי. בין גיבורי עלילה זו, אנשי "הסימפוניה הנודדת", להקה נודדת של שחקנים ונגנים, אשר נדים במסלול דו-שנתי באזור הימות הגדולות, מופיעים בעיירות השונות, ובכך מחזירים משהו מהתרבות לעיירות קשות היום. 

אף שלרב מסווגים את הספר כספר מדע בדיוני, מנדל עצמה כתבה שהיא אינה רואה בו מדע בדיוני. הספר הוא רומן פוסט אפוקליפטי אך אין בו מרכיבי מדע, קיים או בדיוני.

מיני-סדרה המבוססת על הספר עלתה ב-HBO Max<ref></ref>. בסדרה מככבת מקנזי דייוויס בתפקיד קירסטן.

==קישורים חיצוניים==
* 
* 

==הערות שוליים==

קטגוריה:ספרים קנדיים
קטגוריה:ספרי 2014
קטגוריה:ספרי מדע בדיוני
קטגוריה:ספרי הוצאת בבל
רובע המערב החדש

רובע אמסטרדם המערב החדש (בהולנדית: Amsterdam Nieuw West) הוא אחד משמונה מחוזות של עיריית אמסטרדם, הולנד.

הרובע הוקם בשנת 2010 ומורכב משלשה שכונות מגורים, חויזנואלד סלטרמייר (Geuzenveld-Slotermeer), אוסדורפ (Osdorp), וסלוטרואט (Slotervaart).

הרובע משתרע על שטח של 32.38 קמ"ר. חלק מהשכונות ברובע זה נבנו בשנות החמישים כחלק מתוכנית הרחבה עירונית.

== היסטוריה ==
רובע המערב החדש הוא אזור מגורים פרברי וצפוף. הרובע ממוקם במערב אמסטרדם של שטחה של העיירה סלוטן (Sloten) שנחשבת חלק מרובע זה.

שכונות הרובע מוקפות בחגורות דשא ירוקות הנקראות ערי הגן המערבי (Westelijke Tuinsteden) ורובן נבנו בשנות החמישים והשישים. במרכזו של הרובע שוכן אגם סלוטרפלאס (Sloterplas) המוקף בפארק גדול הנקרא סלוטרפארק (Sloterpark).

השכונות הוותיקות ביותר ברובע זה הן: סלוטרוארט (Slotervaart), חויזנואלד סלטרמייר (Geuzenveld-Slotermeer), אוברטומסה ולד (Overtoomse Veld) ואוסדורפ (Osdorp)

בשנות ה-90 מספר שכונות נוספות: אוסטאובר (Oostoever), ניו סלוטן (Nieuw Sloten) ודה אקר (De Aker).

בתחילת שנות ה-2000, כחלק ממסגרת התחדשות עירונית נרחבת, נבנו בתים חדשים, שהחליפו שכונות קטנות ואזורים מיושנים.

בשנת 2007, סימנה, שרת השיכון והדיור הגב' אלה בוחאלנר (Ella Vogelaar), את שכונת בוס אן לומר (Boss en Lommer) הנמצאת כעת ברובע מערב אמסטרדם, כשכונה מקופחת והכריזה על תוכנית שיקום שכונות.

התוכנית כללה גם את שכונות: סלוטרוארט (Slotervaart), חויזנואלד סלטרמייר (Geuzenveld-Slotermeer) ומרכז אוסדורפ (Osdorp).

== אתרים בעלי עניין ברובע זה ==
=== טבע ===
*אגם סלוטרפלאס (Sloterplas)
*פארק סלוטרפארק (Sloterpark)

== גלריית תמונות ==
<gallery>
קובץ:Vogelvlucht Westelijke Tuinsteden vanaf het Vondelpark.jpg|ערי הגן המערבי
קובץ:Panorama of Sloten 3.JPG|העיירה סלוטן
קובץ:Sloterplas met Torenwijck.jpg|בנייני מגורים ברובע
קובץ:Osdorp 038.JPG|בניין בשכונת אוסדורפ
</gallery>

== קישורים חיצוניים ==

* 
* [https://www.amsterdam.nl האתר הרשמי של עיריית אמסטרדם] 

קטגוריה:אמסטרדם
אליפות העולם בכדורסל נשים 1953

אליפות העולם בכדורסל נשים 1953 היא אליפות העולם הראשונה בכדורסל נשים שאורגנה על ידי פיב"א ונערכה בסנטיאגו דה צ'ילה, צ'ילה בין ה-7 במרץ ל-22 במרץ 1953.

המשחקים נערכו בהאצטדיון הלאומי של צ'ילה. ארצות הברית זכתה באליפות.
==הנבחרות המשתתפות==
הקבוצות החזקות מאירופה החליטו לא להשתתף ולכן אירופה היית המיוצגת על ידי הקבוצות שזכו במקום השביעי והשמיני באליפות אירופה.

{| class="wikitable"
! מרחב
! מקומות
! נבחרות
! הערות
|-
| המדינה המארחת
| align=center| 1
| צ'ילה
|-
| דרום אמריקה
| align=center| 4
| פרגוואי ברזיל ארגנטינה פרו ||אלופת דרום אמריקה מקום שני באליפות דרום אמריקה מקום שלישי באליפות דרום אמריקה מקום רביעי באליפות דרום אמריקה
|-
| אירופה
| align=center| 2
| צרפת שווייץ|| מקום שביעי באליפות אירופה מקום שמיני באליפות אירופה
|-
| צפון אמריקה
| align=center| 1
|ארצות הברית
|-
| מרכז אמריקה וקריביים
| align=center| 2
| מקסיקו קובה || אלופת מרכז אמריקה מקום שני באליפות מרכז אמריקה
|}

==שיטת המשחקים==
תחילה התקיים השלב המוקדם בו נקבעו שש עולות לבית הגמר. בבית הגמר הקבוצות נפגשו בשיטת ליגה עם מפגש בודד בין הקבוצות. הקבוצות שלא עלו לבית הגמר, שיחקו לקביעת המקומות 7-10.

==בית הגמר==

{| class="wikitable" width="50%"
|----- bgcolor="#efefef"
!מיקום
!נבחרת
!נקודות
!ניצחונות
! הפסדים
!קליעה
!ספיגה
!הפרש
|----- bgcolor="gold"
| bgcolor="#efefef" | <center>1
| ארצות הברית
| <center>9 || <center>4 || <center>1
| <center>188 || <center>155
| <center>33
|----- bgcolor="silver"
| bgcolor="#efefef" | <center>2
| צ'ילה
| <center>8 || <center>3 || <center>2
| <center>227 || <center>207
| <center>20
|----- bgcolor="orange"
| bgcolor="#efefef" | <center>3
| צרפת
| <center>8 || <center>3 || <center>2
| <center>227 || <center>176
| <center>51
|----- bgcolor="#DDEEFF"
| bgcolor="#efefef" | <center>4
| ברזיל
| <center>8 || <center>3 || <center>2
| <center>183 || <center>189
| <center>6-
|----- bgcolor="#DDEEFF"
| bgcolor="#efefef" | <center>5
| פרגוואי
| <center>6 || <center>1 || <center>4
| <center>170 || <center>237
| <center>67-
|----- bgcolor="#DDEEFF"
| bgcolor="#efefef" | <center>6
| ארגנטינה
| <center>6 || <center>1 || <center>4
| <center>159 || <center>189
| <center>30-
|}

==דירוג סופי==

{| class="wikitable"
|- align=right
|-
! מיקום
! נבחרת
! מאזן
|- bgcolor=gold
| 1
| ארצות הברית
| 1-5
|- bgcolor=silver
| 2
| צ'ילה
| 2-4
|- bgcolor=cc9966
| 3
| צרפת
| 2-4
|-
| 4
| border ברזיל
| 2-4
|-
| 5
| פרגוואי
| 5-4
|-
| 6
| ארגנטינה
| 4-2
|-
| 7
| פרו
| 3-3
|-
| 8
| מקסיקו
| 3-2
|-
| 9
| שווייץ
| 4-1
|-
| 10
| קובה
| 5-2
|}

==קישורים חיצוניים==
* [http://archive.fiba.com/pages/eng/fa/event/p/cid/WMW/sid/2917/_/1953_World_Championship_for_Women/index.html נתונים מאתר פיב"א]

קטגוריה:תחרויות כדורסל ב-1953
קטגוריה:תחרויות ספורט בצ'ילה
קטגוריה:אליפויות העולם בכדורסל נשים
ללא מילים (סדרת טלוויזיה)

ללא מילים (אנגלית: Speechless) היא קומדיית מצבים אמריקאית שנוצרה על ידי סקוט סילברי. הסדרה משודרת החל מ-21 בספטמבר 2016 ברשת ABC. בסדרה מככבים מיני דרייבר, ג'ון רוס בואי, מייקה פאולר, מייסון קוק, קיילה קנדי וסדריק יארברו. ב-2019 הסדרה בוטלה בתום שלוש עונות.

בישראל, הסדרה משודרת בערוץ yes Comedy.

== עלילה ==
הסדרה עוקבת אחרי משפחת דימאו, שכל אחד ממנה בעל אישיות ייחודית: מאיה דימאו (מיני דרייבר), אם המשפחה, בעלת גישה חסרת מעצורים; ג'ימי דימאו (ג'ון רוס בואי), בעלה, שלא נראה שאכפת לו מה אחרים חושבים; דילן דימאו (קיילה קנדי), בתם האתלטית חסרת הטאקט; ריי דימאו (מייסון קוק), ילד מורכב ולחוץ, "המוח" במשפחה; ובנם הבכור - ג'יי. ג'יי. דימאו (מייקה פאולר), תלמיד תיכון עם שיתוק מוחין, ובעל שנינות נוצצת וחוש הומור. בעקבות שיתוקו, לא ניתן לו לדבר בעצמו, אז ג'יי. ג'יי. מתקשר באמצעות כיסוי ראש עם מצביע לייזר כדי לציין מילים, אותיות ומספרים שונים על לוח מחובר לכיסא גלגלים, בעוד שאחרים קוראים בקול רם מה הוא כותב. משפחת דימאו עוברים בית לעיתים קרובות כדי לדאוג לסביבה חינוכית טובה עבור ג'יי. ג'יי. והם מאמינים שהם מצאו בחירה אופטימלית כאשר הם מגלים בית הספר המתגאה על היותו כולל את ג'יי.ג'יי, וששם יהיה עוזר המדבר בשבילו. מכיוון שבית הספר נמצא בחלק יוקרתי של העיר, ג'ימי ומאיה מעבירים את המשפחה אל הבית הזול והמוזנח ביותר בשכונה נחמדה אחרת. למרות שהם מוצאים במהירות כי לא הכל טוב כמו שזה יכול להיות, ג'יי. ג'יי. נהנה כשעוזרו החדש הוא קנת' קלמנטס (סדריק יארברו), מנקה בית הספר עם קול דיבור עמוק ומהדהד.

== סקירת סדרה ==

== דמויות ==
=== דמויות ראשיות ===
* מאיה דימאו - מיני דרייבר: אם המשפחה, ממוצא בריטי. נורא דואגת לג'יי ג'יי וחשוב לה שהוא יהיה בסביבה חינוכית טובה, מאוד עקשנית ותעשה הכל בשביל משפחתה.
* ג'ימי דימאו - ג'ון רוס בואי - אב המשפחה, מאוד עצלן ולא ממש אכפת לו מה אחרים חושבים. הוא מאוד אוהב את משפחתו ומאיה, וזורם עם כל השגעונות שלה.
* ג'יי. ג'יי. דימאו - מייקה פאולר - הבן הבכור במשפחת דימאו, בעל שיתוק מוחין. שנון ובעל חוש הומור, עוזרו החדש הוא קנת'.
* ריי דימאו - מייסון קוק - הבן האמצעי והחכם במשפחת דימאו, שמרגיש שהוא הכי מושפע מחוסר תשומת הלב של הוריו, העסוקים בטיפול באחיו. התאהב בג'יליאן.
* דילן דימאו - קיילה קנדי - בת הזקונים במשפחת דימאו, אתלטית, כנה מאוד וחסרת טאקט. מאוד אגרסיבית ולא יודעת להפנים.

=== דמויות משניות ===
* קנת' קלמנטס - סדריק יארברו - המנקה של בית הספר החדש של ג'יי. ג'יי, ריי ודילן. הופך להיות עוזרו משום שיש לו קול עמוק מאוד וקשוח לדעת ג'יי. ג'יי.
* גברת מילר - מרין הינקל - מנהלת בית הספר החדש של ג'יי. ג'יי, ריי ודילן. אישה לחוצה מאוד, מאשרת כל דרישה ובעיה של מאיה לגבי בית הספר.
* מר פאוורס - ג'ונתן סלאבין - מורו החדש של ג'יי. ג'יי, נרגש לעבוד איתו. איש לחוץ לעיתים.
*טיילור - סידונה ג'יימס (כהן) - חברתו החכמה של ריי. עונה 2.

== קישורים חיצוניים ==
* 

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:קומדיות מצבים אמריקאיות
קטגוריה:ABC: תוכניות וסדרות
קטגוריה:אולפני ABC: סדרות טלוויזיה